**Ministru kabineta rīkojuma projekta „Grozījumi Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.-2020.gadam” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 9.marta rīkojuma Nr. 115 „Par tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.-2020.gadam” 5.punkts paredz, ka Tieslietu ministrija, ja nepieciešams, nodrošina plāna aktualizēšanu atbilstoši saņemtajiem Eiropas Komisijas komentāriem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 11.maijā Eiropas Komisijas pārstāvjiem tika prezentēts Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plāns 2015.-2020.gadam (apstiprināts ar Ministru kabineta 2015.gada 9.marta rīkojumu Nr. 115).Iepazīstoties ar atbalstīto plānu, Eiropas Komisijas pārstāvji izteica atsevišķus iebildumus, kas bija saistīti ar:1. nepieciešamību atspoguļot rīcības plānā apmācību vajadzību apzināšanas un mācību stratēģijas definēšanas procesu;
2. nepieciešamību precizēt un detalizēt projekta budžetu;
3. mērķa rādītāju saskaņošana ar Darbības programmā ietvertajiem rādītājiem;
4. pētījumu finansējuma apmēra pārskatīšana un pašu pētījumu skaita pārskatīšana.

Ievērojot minēto, Tieslietu ministrija ir sagatavojusi grozījumus Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.-2020.gadam (turpmāk - Projekts). |
| 3. | Projekta izstrādē iesaistītās institūcijas | Tieslietu ministrija Projektu ir saskaņojusi ar Eiropas Komisiju, kā arī ar Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plāna 2015.-2020.gadam partneriem – Augstāko tiesu, Ģenerālprokuratūru, Iekšlietu ministriju un Valsts tiesu ekspertīžu biroju. Tāpat Projekts ir saskaņots ar Korupcijas novēršanas un apkarošanas biroju. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu sistēmas un tiesu sistēmai piederīgie darbinieki; tiesneši, tiesu darbinieki, tiesu eksperti, prokuratūras un izmeklēšanas iestāžu amatpersonas un darbinieki, politikas veidotāji, brīvo juridisko profesiju pārstāvji, šķīrējtiesneši, mediatori, maksātnespējas administratori un citi juridisko jomu profesionāļi. |
| 2. | Tiesiskā regulējuma ietekme uz tautsaimniecību un administratīvo slogu | Tiesiska valsts, kurā pastāv kompetenta tiesu vara, spēj piesaistīt ilgtspējīgas investīcijas, kas cita starpā veicina arī tautsaimniecības izaugsmi. Ņemot vērā pašreizējo sabiedrisko un saimniecisko attiecību intensitāti, pieaug arī nepieciešamība pēc zināšanu paplašināšanas. Stiprinot tiesu varas un tiesībaizsardzības iestāžu darbinieku profesionālo kvalifikāciju, tiks veicināta stipra, kompetenta un neatkarīga tiesu vara un tiesībaizsardzības iestādes, kas ir tiesiskas valsts stūrakmens.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tieslietu ministrija 2015.gada 3.jūlijā organizēja sanāksmi, kuras laikā ar pārstāvjiem no Latvijas Brīvo arodbiedrību savienības, Latvijas Darba devēju konfederācijas, Latvijas Komercbanku asociācijas, Latvijas Lielo pilsētu asociācijas, Latvijas Pašvaldību savienības tika pārrunātas Projekta plānotās aktivitātes un sasniedzamie rezultāti. Uz sanāksi tika aicināta arī Latvijas Tirdzniecību un rūpniecību kamera, taču tās pārstāvis minētajā sanāksmē nepiedalījās. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav.  |

*Anotācijas III, IV, V un VII sadaļa – Projekts šīs jomas neskar.*

Iesniedzējs:

tieslietu ministrs Dzintars Rasnačs

13.08.2015. 17:05

494

Zača

67036830, Inese.Zaca@tm.gov.lv